Ouzinkie

Ouzinkie (alutiiq: Uusenkaaq) 
er er en by i Kodiak Island Borough i den amerikanske delstaten Alaska. Byen ligger ved Narrow-stredet på sørvestsiden av Spruce-øya, om lag 16 kilometer nordvest for Kodiak, og har  innbyggere, hvorav 81 prosent urinnbyggere (i 2000).

Det russisk-amerikanske kompaniet etablerte bosetningen på begynnelsen av 1800-tallet. På slutten av 1800-tallet ble det bygd to hermetikkfabrikker, en russisk-ortodoks kirke og en kirke for urinnbyggerne i Ouzinkie. I 1927 ble det etablert et postkontor. Byens navn kommer fra det russiske ordet uzen kii, som betyr «ganske smal», og viser til plasseringen ved «Det smale stredet».

Langfredagsjordskjelvet i 1964 ødela store deler av byen, som så ble kjøpt opp og delvis bygd opp igjen av Columbia Ward. Byen fikk eget bystyre i 1976. Næringslivet består i hovedsak av laksefiske.

Øst for bebyggelsen ligger Ouzinkie lufthavn. Det er fergeforbindelser til Homer og Kodiak.

Referanser

Eksterne lenker
 Ouzinkie
 Ouzinkie Native Corporation

Byer i Kodiak Island Borough
Byer i Alaska